stanford-oval/wikipedia huggingface dataset:
Hiihdon maailmanmestaruuskilpailut 1934

Vuoden 1934 hiihdon maailmanmestaruuskilpailut järjestettiin 20.–25. helmikuuta 1934 Sollefteåssa Ruotsissa.
Talouspulan vaivaamassa Suomessa harkittiin jopa osallistumatta jättämistä, mutta lopulta matkaan saatettiin pieni, iskukykyinen joukkue. Esimerkiksi 18 kilometrin kilpailussa suomalaiset ottivat kolmoisvoiton lisäksi kuusi sijoitusta kymmenen parhaan joukossa. Suomen joukkueen viestivoitto oli kisahistorian ylivoimaisin, kun eroa hopealle tulleeseen Saksaan kertyi yli 11 minuuttia.
Maastohiihto > 18 km

| Sija | Maa | Kilpailija | Aika |
| --- | --- | --- | --- |
| 1 |  | Sulo Nurmela | 1.04.29 |
| 2 |  | Veli Saarinen | 1.05.35 |
| 3 |  | Martti Lappalainen | 1.06.06 |
| 4 |  | Arthur Häggblad | 1.06.10 |
| 5 |  | Klaus Karppinen | 1.06.15 |
| 6 |  | Oddbjørn Hagen | 1.06.51 |
Päivämäärä: 22. helmikuuta
Maastohiihto > 50 km

| Sija | Maa | Kilpailija | Aika |
| --- | --- | --- | --- |
| 1 |  | Elis Wiklund | 4.06.43 |
| 2 |  | Nils-Joel Englund | 4.07.41 |
| 3 |  | Olli Remes | 4.08.05 |
| 4 |  | Arthur Häggblad | 4.12.56 |
| 5 |  | John Wikström | 4.12.59 |
| 6 |  | Helge Wikström | 4.13.40 |
Päivämäärä: 24. helmikuuta
Maastohiihto > 4 × 10 km viesti

| Sija | Maa | Kilpailija | Aika |
| --- | --- | --- | --- |
| 1 |  | Sulo Nurmela Klaus Karppinen Martti Lappalainen Veli Saarinen | 2.40.28 |
| 2 |  | Walter Motz Josef Schreiner Wilhelm Bogner Herbert Leupold | 2.51.23 |
| 3 |  | Allan Karlsson Lars-Theodor Jonsson Nils-Joel Englund Arthur Häggblad | 2.53.07 |
Päivämäärä: 25. helmikuuta
Yhdistetty > Normaalikilpailu (normaalimäki + 18 km)

| Sija | Maa | Kilpailija | Pisteet |
| --- | --- | --- | --- |
| 1 |  | Oddbjørn Hagen | 441,90 |
| 2 |  | Sverre Kolterud | 427,50 |
| 3 |  | Hans Vinjarengen | 411,70 |
| 4 |  | Ole Stenen | 410,20 |
| 5 |  | Lauri Valonen | 400,60 |
| 6 |  | Olaf Hoffsbakken | 397,15 |
Päivämäärä: 20. helmikuuta
Mäkihyppy > Normaalimäki

| Sija | Maa | Kilpailija | Pisteet |
| --- | --- | --- | --- |
| 1 |  | Kristian Johansson | 228,5 |
| 2 |  | Arne Hovde | 225,0 |
| 3 |  | Sven Selånger | 223,1 |
| 4 |  | Lauri Valonen | 222,8 |
| 5 |  | Olle Vikén | 221,0 |
| 6 |  | T. Edin | 220,2 |
Päivämäärä: 20. helmikuuta
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Norja | 2 | 2 | 1 | 5 |
| 2. |  Suomi | 2 | 1 | 2 | 5 |
| 3. |  Ruotsi | 1 | 1 | 2 | 4 |
| 4. |  Saksa | 0 | 1 | 0 | 1 |
Pohjoismaiset hiihtolajit talviolympialaisissa 1924

Vuoden 1924 talviolympialaisten ohjelmassa oli yhteensä neljä maastohiihdon, mäkihypyn ja yhdistetyn kilpailua. Kilpailut toimivat samalla myös ensimmäisinä pohjoismaisten hiihtolajien maailmanmestaruuskilpailuina.
Maastohiihto > 18 km

| Sija | Maa | Kilpailija | Aika |
| --- | --- | --- | --- |
| 1 |  | Thorleif Haug | 1.14.31,0 |
| 2 |  | Johan Grøttumsbråten | 1.15.51,0 |
| 3 |  | Tapani Niku | 1.16.26,0 |
| 4 |  | Jon Maardalen | 1.16.56,0 |
| 5 |  | Einar Landvik | 1.17.27,0 |
| 6 |  | Per-Erik Hedlund | 1:17:49,0 |
| 7 |  | Matti Raivio | 1:19:00,0 |
Päivämäärä: 2. helmikuuta
Maastohiihto > 50 km

| Sija | Maa | Kilpailija | Aika |
| --- | --- | --- | --- |
| 1 |  | Thorleif Haug | 3.44.32 |
| 2 |  | Thoralf Strømstad | 3.46.23 |
| 3 |  | Johan Grøttumsbråten | 3.47.46 |
| 4 |  | Jon Maardalen | 3.49.48 |
| 5 |  | Torkel Persson | 4.05.59 |
| 6 |  | Ernst Alm | 4:06:31 |
| 7 |  | Matti Raivio | 4:06:50 |
Päivämäärä: 30. tammikuuta
Yhdistetty

| Sija | Maa | Kilpailija | Pisteet |
| --- | --- | --- | --- |
| 1 |  | Thorleif Haug | 18,906 |
| 2 |  | Thoralf Strømstad | 18,219 |
| 3 |  | Johan Grøttumsbråten | 17,854 |
| 4 |  | Harald Økern | 17,260 |
| 5 |  | Axel Nilsson | 14,063 |
| 6 |  | Josef Adolf | 13,729 |
Päivämäärä: 30. tammikuuta
Mäkihyppy

| Sija | Maa | Kilpailija | Pisteet |
| --- | --- | --- | --- |
| 1 |  | Jacob Tullin Thams | 18,960 |
| 2 |  | Narve Bonna | 18,689 |
| 3 |  | Anders Haugen | 17,916 |
| 4 |  | Thorleif Haug | 17,821 |
| 5 |  | Einar Landvik | 17,521 |
| 6 |  | Axel Nilsson | 17,146 |
Päivämäärä: 25. tammikuuta
Pronssimitalisti Haugen sai mitalinsa vasta vuonna 1974, kun kilpailun järjestäjien tekemä laskuvirhe oli paljastunut. Alun perin pronssimitali annettiin norjalaiselle Thorleif Haugille, kun hänen pisteikseen oli laskettu virheellisesti 18,000.
Aiheesta muualla

Ylen Elävä arkisto: Chamonix´sta Sankt Moritziin
I talviolympialaisten kilpailulajit
Curling
|
Jääkiekko
|
Maastohiihto
|
Mäkihyppy
|
Pikaluistelu
|
Rattikelkkailu
|
Sotilaspartiohiihto
|
Taitoluistelu
|
Yhdistetty
| n k Hiihdon maailmanmestaruuskilpailut |
| --- | --- |
Olympialaiset:  1924  1928  1932  1936  1948  1952  1956  1960  1964  1968  1972  1976  1980  1984 
Maailmanmestaruuskilpailut:  1925  1926  1927  1929  1930  1931  1933  1934  1935  1937  1938  1939  1941  1950  1954  1958  1962  1966  1970  1974  1978  1980  1982  1984  1985  1987  1989  1991  1993  1995  1997  1999  2001  2003  2005  2007  2009  2011  2013  2015  2017  2019  2021  2023  2025
Joona Toivio

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. maaliskuuta 1988 (ikä 36)
Syntymäpaikka: Sipoo, Suomi
Pelipaikka: puolustaja
Pituus: 186 cm
Paino: 87 kg
Junioriseurat
0000–1997: SibboV
1998–2004: HJK
Seurat
| Vuodet | Seura | O | (M) |
| 2004–2006 | HJK | 0 | (0) |
| 2004–2006 | → Klubi 04 (laina) | 56 | (6) |
| 2007–2009 | AZ | 0 | (0) |
| 2008–2009 | → Telstar (laina) | 51 | (0) |
| 2010–2012 | Djurgårdens IF | 87 | (9) |
| 2013–2017 | Molde | 89 | (12) |
| 2018 | Termalica Nieciecza | 9 | (1) |
| 2018–2021 | Häcken | 95 | (4) |
| 2021–2024 | HJK | 48 | (2) |
Maajoukkue
| 2002–2003 | Suomi U15 | 3 | (0) |
| 2003–2004 | Suomi U16 | 17 | (2) |
| 2004–2005 | Suomi U17 | 7 | (0) |
| 2004–2006 | Suomi U18 | 18 | (0) |
| 2007 | Suomi U19 | 2 | (0) |
| 2008 | Suomi U20 | 2 | (1) |
| 2009–2010 | Suomi U21 | 10 | (0) |
| 2011–2021 | Suomi | 78 | (3) |
 Seurajoukkueuran tilastot kattavat vain kansalliset sarjat, päivitetty 6. tammikuuta 2025.  Maajoukkueuran tilastot päivitetty 28. maaliskuuta 2021.
Joona Toivio (s. 10. maaliskuuta 1988, Sipoo) on suomalainen jalkapalloilija, pelipaikaltaan puolustaja. Toivio pelasi Suomen A-maajoukkueessa vuoteen 2021 saakka.
Toivio siirtyi HJK:n reservijoukkue Klubi 04:sta hollantilaisen AZ:n organisaatioon tammikuussa 2007. Kolmen Hollannissa vietetyn vuoden jälkeen Toivio siirtyi ruotsalaiseen Djurgårdeniin joulukuussa 2009. Toivio toimi kaudella 2012 Djurgårdenin kapteenina. Maaliskuussa 2013 Toivio siirtyi norjalaiseen Moldeen, jossa hän voitti Norjan mestaruuden kaudella 2014 sekä Norjan Cupin 2013 ja 2014. Toivio pääsi debytoimaan Molden riveissä Eurooppa-liigassa kaudella 2015–16, ja hän toimi joukkueen kapteenina kaudella 2016. Helmikuussa 2018 Toivio siirtyi puolalaiseen Termalica Niecieczaan, josta takaisin Ruotsiin Häckeniin elokuussa 2018. Toivio voitti Häckenissä Ruotsin Cupin kaudella 2019.
A-maajoukkueessa Toivio debytoi 22-vuotiaana vuonna 2011 Belgiaa vastaan, ja hän vakiinnutti paikkansa maajoukkueen vakiomiehistössä vuoden 2011 aikana. Ensimmäisen A-maaottelumaalinsa Toivio teki vuonna 2011 Ruotsia vastaan. Toivio on ollut maajoukkueen runkopelaaja EM-karsinnoissa 2010–11, MM-karsinnoissa 2012–13, EM-karsinnoissa 2014–15, MM-karsinnoissa 2016–17, Kansojen liigassa 2018 ja EM-karsinnoissa 2019, ja hän on toiminut myös joukkueen kapteenina. Toivio kuului Suomen joukkueeseen myös vuoden 2009 alle 21-vuotiaiden EM-kisoissa.
Suomen Palloliitto valitsi Toivion Vuoden poikapelaajaksi 2004.
Seurajoukkueet > HJK

Joona Toivion pelaajaura aikuisten tasolla alkoi kaudella 2004, kun hän nousi HJK:n Kakkosessa pelanneen reservijoukkue Klubi 04:n kokoonpanoon. Toivio pelasi vasta 16-vuotiaana 19 sarjaottelua, ja kauden päätteeksi hänet valittiin Palloliiton vuoden poikapelaajaksi. Toivio pelasi Klubi 04:ssa myös kaudet 2005 ja 2006, mutta ei onnistunut nousemaan HJK:n edustusjoukkueeseen. Yhteensä Ykkösen ja Kakkosen otteluita kertyi kolmen kauden aikana 56, ja hän teki niissä kuusi maalia.
Seurajoukkueet > AZ

Joona Toivio siirtyi Toni Kolehmaisen kanssa tammikuussa 2007 kahden ja puolen vuoden sopimuksella Hollannin Eredivisiessä pelanneen AZ:n riveihin. Toivio pelasi kevään 2007 ja kauden 2007–08 AZ:n reservijoukkueessa. Kaudeksi 2008–09 AZ lainasi Toivion Hollannin kakkostasolla Eerste Divisiessä pelanneeseen Telstariin. Toivio debytoi Eerste Divisiessä 8. elokuuta 2008 ottelussa Excelsior–Telstar. Toivio vakiinnutti heti paikkansa Telstarin avauskokoonpanossa ja pelasi kauden aikana 37 ottelua. Läpimurtokauden jälkeen Toivio teki toukokuussa 2009 kolmen vuoden jatkosopimuksen AZ:n kanssa. Toivio pelasi myös syyskauden 2009 lainalla Telstarissa.
Seurajoukkueet > Djurgårdens IF

Joona Toivio siirtyi joulukuussa 2009 neljän vuoden sopimuksella Ruotsin Allsvenskanissa pelanneen Djurgårdens IF:n riveihin. Samalla joukkueeseen siirtyivät Kasper Hämäläinen ja Joel Perovuo. Toivio debytoi Allsvenskanissa 14. maaliskuuta 2010 ottelussa Häcken–Djurgården, kun hän muodosti toppariparin Jani Lyyskin kanssa. Toivio vakiinnutti heti paikkansa Djurgårdenin avauskokoonpanossa, ja hän oli sivussa vain yhdestä ottelusta pelikiellon vuoksi. Ensimmäisen maalin Allsvenskanissa Toivio teki 12. syyskuuta 2010 ottelussa Djurgården–Örebro. Djurgården oli kaudella 2010 sarjassa kymmenes.
Toivio ja Lyyski jatkoivat Djurgårdenin toppariparina kaudella 2011. Joukkue aloitti kauden surkeasti, kun se keräsi kuudesta ottelusta vain yhden pisteen. Päävalmentaja Lennart Wassin vaihtuminen Magnus Pehrssoniin piristi joukkueen peliä, ja joukkue nousi pois sarjan hänniltä. Toivio pelasi kaudella 2011 yhteensä 28 ottelua, joista kaikki avauskokoonpanossa. Hän teki kuusi maalia, ja Toivio oli yhdessä nigerialaishyökkääjä Kennedy Igboananiken kanssa joukkueen paras maalintekijä. Djurgården oli lopulta sarjassa yhdestoista.
Päävalmentaja Pehrsson valitsi Toivion Djurgårdenin kapteeniksi kaudeksi 2012. Elokuussa 2012 hän teki seuran kanssa kauden 2014 loppuun asti kestävän jatkosopimuksen. Toivio pelasi kaudella 2012 Kasper Hämäläisen kanssa kaikki Djurgårdenin 30 sarjaottelua ja ainoana pelaajana kaikissa 30 sarjaottelussa täydet 90 minuuttia. Toivio teki kauden aikana kaksi maalia. Djurgården lähti kauteen hyvän talvikauden ansiosta kovin tavoittein, mutta joukkue jäi lukuisten tasapelien seurauksena sarjan keskivaiheille ja sijoitus oli lopulta yhdeksäs.
Seurajoukkueet > Termalica Nieciecza

Joona Toivio siirtyi helmikuussa 2018 kahden ja puolen vuoden sopimuksella Puolan Ekstraklasassa pelanneen Termalica Niecieczan riveihin. Toivio debytoi Puolan liigassa 11. helmikuuta 2018 ottelussa Termalica–Korona Kielce, ja ensimmäisen maalinsa Puolan liigassa hän teki Lechia Gdańskia vastaan. Toivio pelasi kevätkauden aikana yhdeksän liigaottelua. Toivion sopimus purettiin, kun Termalica jäi sarjassa toiseksi viimeiseksi ja putosi liigasta Puolan kakkostasolle.
Seurajoukkueet > Häcken

Joona Toivio siirtyi elokuussa 2018 kolmen ja puolen vuoden sopimuksella Kari Arkivuon ja Juhani Ojalan seurakaveriksi Ruotsin Allsvenskanissa pelaavaan Häckeniin. Toivio palasi Allsvenskaniin debytoimalla Häckenin riveissä 19. elokuuta 2018 ottelussa Sundsvall–Häcken. Hän vakiinnutti heti paikkansa avauskokoonpanon pelaajana ja pelasi loppukauden aikana yhteensä 12 Allsvenskanin ottelua. Häcken oli kaudella 2018 Allsvenskanissa viides.
Toivion ja Häckenin kausi 2019 alkoi Ruotsin Cupin otteluilla. Joukkue eteni cupin finaaliin, jossa se kohtasi Eskilstunan. Häcken voitti finaalin maalein 3–0 ja Toivio teki otteulssa Häckenin toisen maalin. Joukkue pääsi cupin voittajana Eurooppa-liigan karsintoihin. Toivio muodosti toppariparin joukkueen kapteeni Rasmus Lindgrenin kanssa. Hän pelasi kauden aikana yhteensä 28 sarjaottelua avauskokoonpanossa. Häckenin pelit Eurooppa-liigan karsinnoissa päättyivät heti 2. karsintakierrokselle. Toivio pelasi myös kaksi europeliä. Häcken oli kaudella 2019 Allsvenskanissa kuudes.
Allsvenskanin kausi 2020 piti alkaa huhtikuussa, mutta kauden aloitus siirtyi kesäkuulle maailmanlaajuisen koronaviruspandemian vuoksi. Toivio jatkoi Rasmus Lindgrenin kanssa joukkueen toppariparina. Toivio pelasi Häckenin kaikki 30 ottelua avauskokoonpanossa ja suurimmat minuutit (2700) koko joukkueesta. Häcken oli kaudella 2020 sarjassa parhaimmillaan toinen, mutta lopullinen sijoitus oli kolmas. Joukkue päästi sarjassa vähiten maaleja (29) ja pääsi seuraavan kauden Konferenssiliigan karsintoihin.
Seurajoukkueet > HJK

Marraskuussa 2021 HJK tiedotti Toivion siirtyvän helsinkiläisseuraan kolmen kauden mittaisella sopimuksella. Toivio debytoi Veikkausliigassa 8. huhtikuuta vierasvoitossa SJK:sta. Kaudeksi 2024 Toivio valittiin HJK:n kapteeniksi. Toivio pelasi kolmen kauden aikana HJK:ssa yhteensä 48 liigaottelua, onnistuen kahdesti maalinteossa. HJK ja Toivio pääsivät myös juhlimaan Suomen mestaruutta kausien 2022 ja 2023 päätteeksi.
Maajoukkue

Joona Toivio debytoi poikien maajoukkueessa 14-vuotiaana vuotta vanhempien (1987) maajoukkueessa 2. huhtikuuta 2002 Drontenissa pelatussa maaottelussa Hollanti–Suomi. Toivio pelasi oman ikäluokkansa (1988) maajoukkueessa 21 maaottelua, vuotta vanhempien maajoukkueessa 23 maaottelua ja kaksi vuotta vanhempien (1986) maajoukkueessa viisi maaottelua. Poikien maaotteluissa Toivio teki yhteensä kolme maalia.
Alle 21-vuotiaiden maajoukkueessa Toivio debytoi 20-vuotiaana 11. helmikuuta 2009 Espoossa pelatussa maaottelussa Suomi–Viro. Toivio valittiin Suomen vuoden 2009 alle 21-vuotiaiden EM-kisojen joukkueeseen, mutta hän ei pelannut turnauksessa minuuttiakaan Jonas Portinin ja Tuomo Turusen muodostaessa Suomen topparikaksikon. Toivio kuului Suomen vakiomiehistöön vuoden 2011 alle 21-vuotiaiden EM-kisojen karsintaotteluissa, ja hän toimi karsinnoissa Suomen joukkueen kapteenina. Toivio pelasi yhteensä 10 nuorten maaottelua.
Viimeisen maajoukkuepelinsä Toivio pelasi vuoden 2021 MM-karsintojen päätösottelussa Ranskaa vastaan.
Maajoukkue > EM-karsinnat 2010–11

A-maajoukkueessa Toivio debytoi 22-vuotiaana, kun Markku Kanerva valitsi hänet avauskokoonpanoon 9. helmikuuta 2011 Gentissä pelatussa maaottelussa Belgia–Suomi. Ensimmäisen arvokisojen karsintaottelun Toivio pelasi 7. kesäkuuta 2011, kun Mixu Paatelainen valitsi hänet avauskokoonpanoon oikeaksi puolustajaksi Tukholmassa pelatussa vuoden 2012 EM-kisojen karsintojen ottelussa Ruotsi–Suomi. Toivio aloitti seuraavassa karsintaottelussa topparina ja vakiinnutti paikkansa maajoukkueen kokoonpanossa vuoden 2011 aikana. Ensimmäisen A-maaottelumaalin Toivio teki 7. lokakuuta 2011 Olympiastadionilla pelatussa vuoden 2012 EM-kisojen karsintojen ottelussa Suomi–Ruotsi, kun hän viimeisteli Suomen kavennusmaalin 1–2-tappioon päättyneessä ottelussa. Suomi sijoittui vuoden 2012 EM-kisojen karsintalohkossaan neljänneksi Hollannin, Ruotsin ja Unkarin jälkeen. Lohkossa Suomen taakse jäivät Moldova ja San Marino. Toivio pelasi vuonna 2011 viisi karsintaottelua ja yhteensä kahdeksan maaottelua.
Maajoukkue > MM-karsinnat 2012–13

Toivio debytoi Suomen kapteenina 22. tammikuuta 2012 Port of Spainissa pelatussa maaottelussa Trinidad & Tobago–Suomi, kun Niklas Moisander ja Petri Pasanen puutuivat kokoonpanosta.  Toivio pelasi viidessä vuoden 2014 MM-kisojen karsintoihin valmistavassa ottelussa, ja karsintojen avausottelussa Ranskaa vastaan hän muodosti toppariparin Moisanderin kanssa. Vuoden 2014 MM-kisojen karsintojen kohokohdaksi jäi Gijónissa maaliskuussa 2013 pelattu vierasottelu Espanjaa vastaan. Suomi venyi ottelussa 1–1-tasapeliin hallitsevaa maailmanmestaria ja Euroopan mestaria vastaan. Toivio pelasi ottelussa täydet 90 minuuttia. Toivio pelasi vuoden 2013 kuudesta karsintaottelusta kolmessa. Suomi sijoittui vuoden 2014 MM-kisojen karsintalohkossaan kolmanneksi Espanjan ja Ranskan jälkeen. Lohkossa Suomen taakse jäivät Georgia ja Valko-Venäjä. Toivio pelasi Suomen kahdeksasta karsintaottelusta neljässä ja vuosina 2012–2013 yhteensä 15 maaottelua, joissa hän teki yhden maalin.
Maajoukkue > EM-karsinnat 2014–15

Odotukset vuoden 2016 EM-kisojen karsintoja kohtaan olivat suuret, kun lopputurnaukseen pääsi ensimmäistä kertaa 24 maata. Toivio pelasi kolmessa karsintoihin valmistavassa maaottelussa ja muodosti syksyn 2014 karsintaotteluissa jälleen toppariparin Niklas Moisanderin kanssa. Toivio pelasi kaikissa vuoden 2014 karsintaotteluissa täydet 90 minuuttia. Suomi voitti karsintojen avausottelussa Färsaaret, mutta sai sen jälkeen vain yhden pisteen seuraavista viidestä ottelusta. Suomen hävittyä neljä karsintaottelua peräkkäin, päävalmentaja Mixu Paatelainen sai potkut kesäkuussa 2015, ja loppuvuoden maajoukkueen päävalmentajana toimi Markku Kanerva. Vuoden 2015 karsintaotteluista Toivio pelasi kolmessa, ja hän sai toppariparikseen myös Paulus Arajuuren. Suomi jäi vuoden 2016 EM-kisojen karsintalohkossaan neljänneksi Pohjois-Irlannin, Romanian ja Unkarin jälkeen. Lohkossa Suomen taakse jäivät Färsaaret ja Kreikka. Toivio pelasi Suomen kymmenestä karsintaottelusta seitsemän ja vuosina 2014–2015 yhteensä 11 maaottelua.
Maajoukkue > MM-karsinnat 2016–17

Suomi aloitti valmistautumisen vuoden 2018 MM-kisojen karsintoihin uuden päävalmentajan Hans Backen johdolla, ja Toivio pelasi neljässä karsintoihin valmistavassa ottelussa. Vuoden 2016 karsintaotteluista Toivio pelasi kuitenkin vain yhdessä. A-maajoukkueen vuosi 2016 oli synkkä, kun joukkue ei voittanut vuoden aikana yhtään ottelua. Päävalmentaja Backe sai potkut joulukuussa 2016, ja uudeksi päävalmentajaksi nimitettiin Markku Kanerva. Toivio pelasi myös vuoden 2017 karsintaotteluista vain yhdessä. Suomi jäi vuoden 2018 MM-kisojen karsintalohkossaan viidenneksi Islannin, Kroatian, Ukrainan ja Turkin jälkeen. Lohkossa Suomen taakse jäi Kosovo. Toivio pelasi Suomen kymmenestä karsintaottelusta kaksi ja vuosina 2016–2017 yhteensä kahdeksan maaottelua.
Maajoukkue > KL ja EM-karsinnat 2018–19

Maajoukkueen vuosi 2018 alkoi valmistautumisella uuteen kilpailuun, Kansojen liigaan. Suomi aloitti syksyllä C-liigassa samassa lohkossa Unkarin, Kreikan ja Viron kanssa. Toivio pelasi Kansojen liigan otteluissa toppariparina Paulus Arajuuren kanssa. Toivio pelasi kaikissa kuudessa Kansojen liigan ottelussa. Suomi voitti oman lohkonsa ja nousi Kansojen liigassa B-liigaan. Toivio pelasi vuonna 2018 yhteensä 11 maaottelua.
Maajoukkue jatkoi menestyksekkäiden Kansojen liigan otteluiden jälkeen vuoden 2020 EM-kisojen karsintoihin. Karsinnat alkoivat maaliskuussa 2019 tappiolla Italiaa vastaan, mutta voitot neljästä seuraavasta ottelusta nostivat Suomen lohkossa kakkossijalle ja taistelemaan toisesta suorasta kisapaikasta. Toivio jatkoi topparina Suomen avauskokoonpanossa. Kun Suomi voitti lokakuussa Armenian 3–0, oli lohkon kakkossijan varmistaminen mahdollista jo karsintojen toiseksi viimeisessä ottelussa 15. marraskuuta 2019. Suomi voitti Liechtensteinin Töölön jalkapallostadionilla maalein 3–0, ja Toivio pelasi ottelussa Arajuuren kanssa Suomen toppariparina. Suomi oli karsintalohkossa Italian jälkeen toinen ja pääsi Markku Kanervan johdolla ensimmäistä kertaa karsinnoista EM-lopputurnaukseen. Suomen taakse jäivät Kreikka, Bosnia-Hertsegovina, Armenia ja Liechtenstein. Toivio pelasi kaikki kymmenen karsintaottelua ja vuonna 2019 yhteensä 12 maaottelua.
Yksityiselämä

Toivio avioitui vuonna 2018 Tiia Toivion kanssa ja heillä on kaksi lasta.
Saavutukset > Seurat

Molde
Norjan Cup (2): 2013, 2014
Tippeligaen (1): 2014
Häcken
Ruotsin Cup (1): 2019
HJK
Veikkausliiga (2): 2022, 2023
Liigacup (1): 2023
Saavutukset > Henkilökohtaiset

Palloliiton Vuoden poikapelaaja (1): 2004
Tilastot > Kausi kaudelta

Tilanne 6. joulukuuta 2020.
| Kausi | Seura | Sarja | O | M |
| --- | --- | --- | --- | --- |
| 2004 | HJK | Veikkausliiga | 0 | 0 |
| 2004 | Klubi 04 | Kakkonen(3) | 19 | 2 |
| 2005 | HJK | Veikkausliiga | 0 | 0 |
| 2005 | Klubi 04 | Kakkonen(3) | 15 | 3 |
| 2006 | HJK | Veikkausliiga | 0 | 0 |
| 2006 | Klubi 04 | Ykkönen(2) | 22 | 1 |
| 2006–2007 | AZ | Eredivisie | 0 | 0 |
| 2007–2008 | AZ | Eredivisie | 0 | 0 |
| 2008–2009 | AZ | Eredivisie | 0 | 0 |
| 2008–2009 | Telstar | Eerste divisie(2) | 35 | 0 |
| 2009–2010 | AZ | Eredivisie | 0 | 0 |
| 2009–2010 | Telstar | Eerste divisie(2) | 16 | 0 |
| 2010 | Djurgårdens IF | Allsvenskan | 29 | 1 |
| 2011 | Djurgårdens IF | Allsvenskan | 28 | 6 |
| 2012 | Djurgårdens IF | Allsvenskan | 30 | 2 |
| 2013 | Molde | Tippeligaen | 16 | 4 |
| 2014 | Molde | Tippeligaen | 22 | 1 |
| 2015 | Molde | Tippeligaen | 22 | 2 |
| 2016 | Molde | Tippeligaen | 17 | 4 |
| 2017 | Molde | Eliteserien | 12 | 1 |
| 2017–2018 | Termalica Nieciecza | Ekstraklasa | 9 | 1 |
| 2018 | Häcken | Allsvenskan | 12 | 0 |
| 2019 | Häcken | Allsvenskan | 28 | 2 |
| 2020 | Häcken | Allsvenskan | 30 | 1 |
| Yhteensä | Yhteensä | Yhteensä | 362 | 31 |
(2) Toinen sarjataso.
(3) Kolmas sarjataso.
Tilastot > A-maajoukkuemaalit

Tilanne 11. tammikuuta 2018. Tilastossa Suomen maalit ensin.
|  | Päivä | Stadion | Vastustaja | Tulos | Suomen maalit | Kilpailu |
| --- | --- | --- | --- | --- | --- | --- |
| 1 | 07.10.2011 | Olympiastadion, Helsinki |  Ruotsi | 1–2 | 73' 1–2 Toivio | EM2012-karsinnat |
| 2 | 26.03.2013 | Stade Josy Barthel, Luxemburg |  Luxemburg | 3–0 | 43' 1–0 Ring, 49' 2–0 Forssell (rp.), 90' 3–0 Toivio | Maaottelu |
| 3 | 11.01.2018 | Zayed Sports City, Abu Dhabi (Arabiemiirikunnat) |  Jordania | 2–1 | 35' 1–0 Toivio, 60' 2–0 Pelvas | Maaottelu |
Aiheesta muualla

Joona Toivio Häckenin sivuilla (Arkistoitu – Internet Archive)
Joona Toivio Palloliiton sivuilla (Arkistoitu – Internet Archive)
Joona Toivio Transfermarktin sivuilla
Suomen joukkue – Jalkapallon alle 21-vuotiaiden EM-kilpailut 2009
1 Jaakkola |
2 Jalasto |
3 Raitala |
4 Portin |
5 Turunen |
6 Sparv |
7 Hämäläinen |
8 M. Hetemaj |
9 Sadik |
10 Otaru |
11 Parikka |
12 Masalin |
13 Kärkkäinen |
14 Aho  |
15 Äijälä |
16 P. Hetemaj |
17 Hakola |
18 Vasara |
19 Kokko |
20 Pukki |
21 Viljanen |
22 Toivio |
23 Lehtovaara |
Valmentaja: Kanerva
Toivio Djurgårdenissa 2010.
Pohjoismaiset hiihtolajit talviolympialaisissa 1928

Vuoden 1928 talviolympialaiset järjestettiin Sankt Moritzissa, Sveitsissä. Pohjoismaisissa hiihtolajeissa (maastohiihto, yhdistetty, mäkihyppy) järjestettiin yhteensä neljä kilpailua. Kilpailut toimivat myös saman vuoden maailmanmestaruuskilpailuina.
Hiihto > 18 km

| Sija | Maa | Kilpailija | Aika |
| --- | --- | --- | --- |
| 1 |  | Johan Grøttumsbråten | 1.37.01 |
| 2 |  | Ole Hegge | 1.39.01 |
| 3 |  | Reidar Ødegaard | 1.40.11 |
| 4 |  | Veli Saarinen | 1.40.57 |
| 5 |  | Hagbart Haakonsen | 1.41.29 |
| 6 |  | Per-Erik Hedlund | 1.41.51 |
| 7 |  | Martti Lappalainen | 1.41.59 |
Hiihto > 50 km

| Sija | Maa | Kilpailija | Aika |
| --- | --- | --- | --- |
| 1 |  | Per-Erik Hedlund | 4.52.03 |
| 2 |  | Gustaf Jonsson | 5.05.30 |
| 3 |  | Volger Andersson | 5.05.46 |
| 4 |  | Olav Kjelbotn | 5.14.22 |
| 5 |  | Ole Hegge | 5.17.58 |
| 6 |  | Tauno Lappalainen | 5.18.33 |
Yhdistetty

| Sija | Maa | Kilpailija | Pisteet |
| --- | --- | --- | --- |
| 1 |  | Johan Grøttumsbråten | 17,833 |
| 2 |  | Hans Vinjarengen | 15,303 |
| 3 |  | John Snersrud | 15,021 |
| 4 |  | Paavo Nuotio | 14,927 |
| 5 |  | Esko Järvinen | 14,810 |
| 6 |  | Sven Eriksson | 14,593 |
Mäkihyppy

| Sija | Maa | Kilpailija | Pisteet |
| --- | --- | --- | --- |
| 1 |  | Alf Andersen | 19,208 |
| 2 |  | Sigmund Ruud | 18,542 |
| 3 |  | Rudolf Burkert | 17.937 |
| 4 |  | Axel-Herman Nilsson | 16,937 |
| 5 |  | Sven-Olof Lundgren | 16,708 |
| 6 |  | Rolf B. Monsen | 16,687 |